Qırımnıñ qanunsız işğali, em de sahte referendum, Ukraina ve devletlerniñ çoqusı tarafından tanılmağan qala. BM Baş Assambleyası, Avropa Şurasınıñ Parlamentler Assambleyası, OSCE kibi halqara teşkilâtlar Qırımnıñ ilhaqını tanımadı. Aynı vaqıtta, Rusiyede işğalni «Qırımnıñ Rusiye terkibine qaytarıluvı» olaraq adlandıralar. «Ukraina vaqtınca işğal etilgen toprağında yaşağan vatandaşlarınıñ aqları ve serbestlikleriniñ kefalet etmesi aqqında» Ukraina Qanunına köre, Qırım yarımadasınıñ topraqları rus işğali neticesinde vaqtınca işğal etilgen territoriya dep sayıla.